Dagilėlis

Dagilėlis – Lietuvos berniukų ir jaunuolių choras bei dainavimo mokykla Šiauliuose.

Istorija 
 1990 m. Remigijus Adomaitis Šiauliuose įkūrė berniukų chorą „Dagilėlis”
 1991 m. įsteigta choro studija, kurioje greta dainavimo berniukus pradėta mokyti solfedžio, muzikos istorijos, grojimo muzikos instrumentais
 1999 m. įsteigta Šiaulių „Dagilėlio” dainavimo mokykla

Apie chorą 

Šiaulių berniukų ir jaunuolių choras „Dagilėlis“ žinomas kaip vienas ryškiausių šio žanro kolektyvų Lietuvoje. 

„Dagilėlio“ indėlis į kultūrinį Šiaulių bei Lietuvos gyvenimą, puoselėjamas chorinio dainavimo tradicijas ir Lietuvos choro meno atstovavimą užsienyje įvertintas:
 Lietuvos Respublikos Prezidentų padėkos raštais, diplomais
 Lietuvos liaudies kultūros centro ir Pasaulio lietuvių dainų šventės fondo „Aukso Paukštė“ nominacijomis „Naujai suspindusi žvaigždė“  ir „Tarptautinė spindesio žvaigždė“ 
 specialiu prizu „Mūsų vardas Lietuva“ apdovanotas už Lietuvos Dainų švenčių tradicijų, kurios yra įrašytos į UNESCO nematerialaus paveldo sąrašą, puoselėjimą

Lietuvos vardą „Dagilėlis“ garsina prestižinėse Europos, Jungtinių Amerikos Valstijų  ir Kinijos koncertų salėse. Tai vienintelis Lietuvos kolektyvas, kuris koncertavo:
 Sankt Peterburgo valstybiniame Ermitaže (Rusija)
 Berlyno valstybinėje operoje „Unter den Linden“ (Vokietija)
 Filadelfijos meno atlikėjų „Kimmel“ centre (Jungtinės Amerikos Valstijos)
 Maria Laach abatijos bažnyčioje (Vokietija)
 prestižinėje Pekino didžiojoje liaudies salėje (Kinija)

Įvertinimas 
Berniukų ir jaunuolių choras „Dagilėlis“ pelnė puikius klausytojų ir muzikos kritikų atsiliepimus po koncertų Vašingtono šv. Mato katedroje (Jungtinės Amerikos Valstijos), Sankt Peterburgo M. Glinkos valstybinėje Kapeloje ir Kaliningrado Katedroje (Rusija), Kornvalio grafystės Truro Katedroje (Jungtinė Karalystė), Baltarusijos valstybinėje (Baltarusija) ir Lietuvos nacionalinėje filharmonijoje, Kaliningrado filharmonijoje (Rusija).

Remigijaus Adomaičio vadovaujamas berniukų ir jaunuolių choras „Dagilėlis“ pelnė laureatų vardus ir diplomus įvairiuose Lietuvos ir tarptautiniuose chorų festivaliuose bei konkursuose:
 1997 m. laureato vardas Moksleivių dainų šventės konkurse Vilniuje (Lietuva)
 1997 m. I vieta tarptautiniame chorų konkurse Gysene (Vokietija)
 1998 m. I vieta tarptautiniame vaikų ir jaunimo chorų festivalyje „Dainų versmė 98“ (Lietuva)
 1999 m. I premija ir aukso medalis tarptautiniame chorų konkurse „Guido d‘Arezzo“ Arece (Italija)
 1999 m. Lietuvos liaudies kultūros centro ir Pasaulio lietuvių dainų švenčių fondo „Aukso paukštės“ nominacija „Naujai suspindusi žvaigždė“ (Lietuva)
 2000 m. I vieta tarptautiniame konkurse „Music World“ Fivizzano (Italija)
 2001 m. absoliučiai geriausio choro vardas ir Didžiojo prizo laimėtojas festivalyje – konkurse „Mes Lietuvos vaikai“ Klaipėdoje (Lietuva)
 2002 m. I vieta tarptautiniame Advento muzikos konkurse Prahoje (Čekija)
 2004 m. I vieta tarptautiniame chorų konkurse Romoje (Italija)
 2006 m. GRAND PRIX ir du aukso medaliai tarptautiniame chorų konkurse „Mundi Cantat“ Olomouce (Čekija)
 2007 m. GRAND PRIX ir pirma premija tarptautiniame sakralinės muzikos konkurse Kaune (Lietuva)
 2010 m. I vieta tarptautiniame chorų konkurse Leke (Italija)
 2011 m. I vieta Šiaulių apskrities muzikos apdovanojimuose MMX (ŠAMA) chorų kategorijoje (Lietuva) 
 2011 m. spalio 21 d. paskelbta „Berniukų ir jaunuolių choro „Dagilėlis“ diena“ Baltimorėje (JAV)
 2012 m. I vieta Šiaulių apskrities muzikos apdovanojimuose MMXI (ŠAMA) chorų kategorijoje (Lietuva)
 2012 m. specialus prizas „Berniukų ir jaunuolių chorui „Dagilėlis“ už dainų šventės tradicijų puoselėjimą (Lietuva)
 2013 m. I vieta tarptautiniame Vroclavo chorų festivalyje – konkurse „Vratislavia Sacra“ (Lenkija) 
 2014 m. I vieta ir aukso apdovanojimas XII tarptautiniame chorų konkurse – festivalyje Kinijoje  
 2014 m. Lietuvos liaudies kultūros centro ir Pasaulio lietuvių dainų švenčių fondo „Aukso paukštės“ nominacija „Tarptautinio spindesio žvaigždė“ (Lietuva)
 2015 m. absoliučiai geriausio choro vardas ir Didžiojo prizo laimėtojas festivalyje – konkurse „Mes Lietuvos vaikai” Klaipėdoje (Lietuva) 
 2018 m. 2017 metų „Auksinio disko“ laureatas už aktyvią koncertinę veiklą ir aukštą meninį lygį (Lietuva) 
 2019 m. I vieta tarptautiniame muzikos festivalyje – konkurse „Silver Bells” Daugpilyje (Latvija) 
 2022 m. I vieta XXI tarptautiniame jaunimo muzikos festivalyje – konkurse Bratislavoje (Slovakija) 
 2022 m. I vieta X tarptautiniame chorų festivalio konkurse „ISOLA DEL SOLE“ Grado mieste (Italija)

Diskografija 

 2004 m. – „Melsvosios Ugnies Paukštė“ (CD) Gediminas Dapkevičius, Saulė Laurinaitytė, Laimontas Dinius, berniukų ir jaunuolių choras „Dagilėlis“
 2005 m. – „Dagilėlis“ (CD) Berniukų ir jaunuolių choras „Dagilėlis“
 2006 m. – „Vizijų simfonija Žaltys“ (CD) Gediminas Dapkevičius, Gintarė Skėrytė, berniukų ir jaunuolių choras „Dagilėlis“
 2007 m. – „Langas į tavo širdį“ (CD) Gytis Paškevičius, berniukų ir jaunuolių choras „Dagilėlis“
 2007 m. – „Dagilėlis“ (DVD) Berniukų ir jaunuolių choras „Dagilėlis“
 2008 m. – „Šiauliai. Čia Mūsų Namai“ (DVD ir CD) Rolandas Janušas, Pranas Trijonis, Edmundas Čivinskas, Lainius – Laimontas Dinius, Dove – Dovilė Pipiraitė, Saulė, Samas – Saulius Urbonavičius, berniukų ir jaunuolių choras „Dagilėlis“
 2008 m. – „Kelias į tavo širdį“ (DVD ir CD) Gytis Paškevičius, berniukų ir jaunuolių choras „Dagilėlis“
 2008 m. – „Three Kings Of Orient“ (CD) Gediminas Dapkevičius, Gintarė Skėrytė, berniukų ir jaunuolių choras „Dagilėlis“
 2011 m. – „Laiko traukiniai“ (CD) Gytis Paškevičius, berniukų ir jaunuolių choras „Dagilėlis“
 2014 m. – „Omnis Una Gaudeamus“ (CD) Berniukų ir jaunuolių choras „Dagilėlis“ 
 2018 m. – „Tylią naktį, šventą naktį“ (CD) Berniukų ir jaunuolių choras „Dagilėlis“

Veikla 
Kolektyvas nuolat rengia naujas programas, koncertuoja su įvairiais meno kolektyvais ir atlikėjais, dalyvauja įvairiuose tarptautiniuose projektuose. „Dagilėlis“, bendradarbiaudamas su Sankt Peterburgo valstybiniu Ermitažo orkestru „Camerata Sankt Peterburg“, Minsko valstybiniu kameriniu orkestru, Lietuvos valstybiniu kameriniu orkestru, šv. Kristoforo kameriniu orkestru, Kaliningrado kameriniu orkestru , Klaipėdos kameriniu orkestru, Šiaulių kameriniu orkestru ir Lietuvos valstybiniu simfoniniu orkestru, atliko G.B.Pergolesi „Stabat Mater“, W.A.Mozart „Krönungsmesse“, „Missa brevis“, A.Vivaldi „Gloria“, J.Rheinberger „Stabat Mater“, L.Bernstein „Chichester psalms“, A.Žigaitytės „Praregėjimas“, S.Dobrogosz „Mass“, J.Rutter „Mass of the children“, B.Chilcott „Jubilate“ ir kt.

Koncertiniai turai

Meno vadovai ir vyr. dirigentai 
 Remigijus Adomaitis – nuo 1990 m.

Apie mokyklą 
Šiaulių „Dagilėlio“ dainavimo mokykla įsteigta 1999 m. rugsėjo 1 dieną. Tai viena jauniausių muzikos mokyklų Lietuvoje, kurioje šiuo metu mokosi per 300 berniukų ir jaunuolių nuo 4 iki 19 metų. Mokyklos kolektyvai aktyviai dalyvauja tarptautiniuose, respublikiniuose ir miesto renginiuose, aktyviai koncertuoja, o berniukų ir jaunuolių choras „Dagilėlis“ (meno vadovas Remigijus Adomaitis) – daugkartinis įvairių tarptautinių bei respublikinių festivalių ir konkursų laureatas.

Direktoriai 
 Remigijus Adomaitis – nuo 1999 m.

Nuorodos 
 „Dagilelis.lt“// Oficiali berniukų ir jaunuolių choro „Dagilėlis“ interneto svetainė nuo 2016 m. sausio 2 d.
Pirmoji interneto svetainės laida nuo 2006 m.: 
Antroji interneto svetainės laida 2012 m.: 
 Youtube: „Berniukų choras Dagilėlis“// Berniukų ir jaunuolių choro „Dagilėlis“ vaizdo įrašai kanale „Youtube“ nuo 2008 m. birželio 10 d.
 Facebook: „Dagilėlis“// Berniukų ir jaunuolių choras „Dagilėlis“ socialiniame tinkle „Facebook“ nuo 2009 m. rugsėjo 8 d.
 „Dagilėlis“ // Paramos fondo „Auksinis Strazdas“ interneto svetainė, 2009 m.

Šaltiniai 

Lietuvos berniukų chorai
Lietuvos muzikos mokyklos
Šiaulių miesto savivaldybės mokyklos